Koketter

**Koketter** (*Lophornis*) er ei biologisk slekt i underfamilien Lesbiinae av elleve kolibriartar. Dei lever i Mellom-Amerika og nordlege Sør-Amerika. Tre artar er endemiske for Brasil, den kritisk truga øyredobbkokette, *Lophornis brachylophus*, er endemisk for eit lite område i sørvestlege Mexico, og ein annan har utbreiing som strekker seg sørvest til vestlege Santa Cruz i Bolivia. Alle held til i relativt lågtliggande habitat under 2000 moh.

Alle artane i slekta er rangert blant dei minste kolibriane. Ingen artar overstig 9&nbsp;cm og dei fleste er under 7,5&nbsp;cm  i total lengd og veg 3 gram eller mindre. Koketthannar er kjente for sine merkelege, fargerike, ornamentale fjørtoppar og markeringar, hoene er meir dempa. Alle artane har eit kvitt eller lyst band ovafor overgumpen.

## Galleri

Fil:Lophornis_ornatus_-Asa_Wright_Nature_Centre,_Northern_Range,_Trinidad,_Trinidad_and_Tobago-8.jpg|Ornatkokette, *Lophornis ornatus*, i vestlege Venezuela gjennom Guyana-statane til nordlegaste Brasil
Fil:Lophornis_magnificus_-_Frilled_Coquette_(male).jpg|Viftekokette, *Lophornis magnificus*, endemisk for Brasil
Fil:Rufous-crested_Coquette_-_Manu_NP_9510-Edit.jpg|Siratkokette, *Lophornis delattrei*, Bolivia, Colombia, Ecuador, Panama, og Peru
Fil:SpangledCoquette.jpg| Paljettkokette, *Lophornis stictolophus*, lever i Amazonas: Br, Pe, Ec, Co, Ve
Fil:Lophornis_chalybeus_1.jpg| Strålekokette, *Lophornis chalybeus*, endemisk for Brasil
Fil:Black-crested_Coquette_on_Stachytarpheta_sp.jpg|Svarttoppkokette, *Lophornis helenae*, lever i seks land i M-Amerika
File:White-crested_coquette_(30181461491).jpg|Kvittoppkokette, *Lophornis adorabilis*, i Costa Rica og Panama

## Taksonomi og artsliste

Slekta *Lophornis* vart introdusert av den franske naturforskaren René Lesson i 1829. Typearten vart seinare utpeika som ornatkokette (*Lophornis ornatus*). Det generiske namnet kombinerer det antikke greske *lophos* som betyr «kammen» eller «tuft» med *ornis* som betyr «fugl».

*Lophornis*-kolibriar  i rekkjefølgje etter IOC World Bird List V13.1, 2023, med norske namn etter *Norske navn på verdens fugler*:
* Ornatkokette, *Lophornis ornatus*, Tufted Coquette, (Boddaert, 1783), (LC)
* Arguskokette, *Lophornis gouldii*, Dot-eared Coquette, (Lesson, R, 1832), (NT)
* Viftekokette, *Lophornis magnificus*, Frilled Coquette, (Vieillot, 1817), (LC)
* Øyredobbkokette, *Lophornis brachylophus*, Short-crested Coquette, Moore, RT, 1949, (CR)
* Siratkokette, *Lophornis delattrei*, Rufous-crested Coquette, (Lesson, R, 1839), (LC)
* Paljettkokette, *Lophornis stictolophus*, Spangled Coquette, Salvin & Elliot, DG, 1873, (LC)
* Strålekokette, *Lophornis chalybeus*, Festive Coquette, (Temminck, 1821), (NT)
* Sommarfuglkokette, *Lophornis verreauxii*, Butterfly Coquette, Bourcier, 1853, (LC)
* Påfuglkokette, *Lophornis pavoninus*, Peacock Coquette, Salvin & Godman, 1882, (LC)
* Svarttoppkokette, *Lophornis helenae*, Black-crested Coquette, (Delattre, 1843), (LC)
* Kvittoppkokette, *Lophornis adorabilis*, White-crested Coquette, Salvin, 1870, (LC)

## Kjelder

**Denne artikkelen bygger på «[[:en:Lophornis|Lophornis]]» frå , den 19. mars 2023*

;Referansar

## Bakgrunnsstoff